กองสลากพลัส ปรับราคาขายเป็น 80 บาทแล้ว แต่มีค่าสนับสนุนเว็บไซต์อีกใบละ 15 บาท
นายธนวรรธน์ พลวิชัย โฆษกสำนักงานสลากกินแบ่งรัฐบาล เปิดเผยกรณีที่แพลตฟอร์มกองสลากพลัส ขายสลากกินแบ่งรัฐบาล งวดวันที่ 2 พฤษภาคม 2565 ในราคา 95 บาท ว่า การขายสลากฯ เกิน 80 บาท ถือว่าผิดกฎหมาย ซึ่งหากพิสูจน์ได้ว่ามีการขายเกินราคาจริง สำนักงานสลากฯ จะเร่งประสานเจ้าหน้าที่ตำรวจ เพื่อเข้าไปเนินการตามกฎหมายกับผู้กระทำผิดต่อไป เพราะถือว่าเป็นการจงใจทำผิดกฎหมาย ซึ่งเป็นเรื่องที่ไม่ถูกต้อง สิ่งที่จะเกิดขึ้นตามมาคือมีการขายเกินราคากันมากขึ้นอย่างไรก็ตาม ล่าสุด เว็บไซต์กองสลากพลัส ได้ปรับราคาขายใหม่แล้ว โดยขายใบละ 80 บาท แต่มีค่าสนับสนุนเว็บไซต์อีกใบละ 15 บาท รวมเป็นใบละ 95 บาท ซึ่งเปิดให้ลูกค้าได้กดซื้อตามหมายเลข หลังจากนั้นจะให้กดยินยอมชำระเงินสนับสนุนเว็บไซต์ กองสลากพลัส เป็นจำนวน 15 บาท เพื่อให้เว็บไซต์สามารถขายลอตเตอรี่ราคา 80 บาทต่อไปได้